Varsolci  1-es számú Általános Iskola

Kányádi Sándor országos szavalóverseny
elemi osztályos tanulók számára
Kedves kollégák, kedves kisdiákok!
88. születésnapján a kérdésünkre, hogy mit üzen a varsolci szavalóverseny résztvevőinek, Kányádi Sándor azt felelte: ,,A gyerekek mondják a verset, mindegy, hogy ki írta azt.” 
Idén is arra buzdítunk titeket, hogy mondjatok minél több gyerekverset.
Mi már 20 éve mondjuk ezeket a verseket, szeretnénk, ha ti is csatlakoznátok hozzánk, és beneveznétek a Kányádi Sándor szavalóversenyre. Olvassátok el figyelmesen a következőkben leírt tudnivalókat! 
	Jó munkát, kellemes készülődést kívánunk!

  A versenyzők három korcsoportban mérhetik össze tehetségüket: előkészítő-I-osztályosok, II.-III. osztályosok, valamint IV. osztályosok.
Követelmények:
        Egy szabadon választott Kányádi Sándor vers előadása; 
        Tiszta, helyes beszéd;
        Előadásmód (gesztusok nélkül);
        A levegővel való helyes gazdálkodás;
        Szöveghűség;
        A gyerek személyiségéhez, korához illő vers választása;
        A verseny  ideje alatti megfelelő magatartás;
        A szavaló  öltözete erősítheti a hatást.
A verseny felépítése: A verseny felmenőrendszerű: részei az iskolai,  megyei szakaszok. A megyei szakasz nyertesei részt vehetnek a varsolci országos szavalóversenyen. 
Az országos vetélkedő időpontja: 2019 május 10-11-12.
A verseny színhelye: a varsolci Kultúrház.
Varsolc község a Kraszna folyó mentén, Szilágy megyében, Szilágysomlyótól 10 km-re, Zilahtól 18 km-re, a Nagyvárad-Zilah-Kolozsvár útvonalon helyezkedik el.
Jelentkezési határidő: 2018. április 1.
Elérhetőség: varsolciak@gmail.com, 0260672506 vagy 0742552638

Minden kedves verskedvelőt szeretettel várunk!
